Source: https://podnikam.sk/osobitny-rezim-uplatnovania-dph/page/1/
Timestamp: 2019-05-23 07:59:22+00:00

Document:
Osobitný režim uplatňovania DPH | Podnikam.sk '); document.write(''); }
26. decembra 2013 Zdroj Podnikam.SK, SC Tlačiť
Pri dodaní použitého tovaru sa neuplatňuje bežný režim uplatňovania dane z pridanej hodnoty, ale na základe § 66 zákona č. 222/2004 Z. z. o dani z pridanej hodnoty (ďalej len „zákon o DPH“) sa používa osobitná úprava uplatňovania DPH.
Osobitný režim dane pri použitom tovare
Osobitný režim DPH, podľa § 66 zákona č. 222/2004 z.z (0% DPH), je osobitná úprava uplatňovania dane predstavuje zjednodušený režim zdaňovania, pri ktorom sa zdaňuje kladný rozdiel medzi predajnou a kúpnou cenou tovaru, ktorý podlieha tomuto druhu zdanenia.
Čo podlieha osobitnej úprave uplatňovania dane
použitý tovar (hnuteľný majetok vhodný na ďalšie použitie v nezmenenom stave alebo po oprave, iný ako umelecké diela, zberateľské predmety, starožitnosti, drahé kovy a drahé kamene, napr. ojazdené autá),
umelecké diela (napr. obrazy, maľby…),
zberateľské predmety (poštové známky, odtlačky poštových pečiatok…),
starožitnosti (tovar, ktorý je iný ako umelecké diela a zberateľské predmety, a je starší ako 100 rokov).
Kedy musí obchodník uplatniť osobitnú úpravu dane
– ak boli tovary, ktoré sú vymedzené v § 66 zákona o DPH, dodané:
osobou, ktorá nie je identifikovaná pre daň v SR ani v inom štáte EÚ,
osobou, ktorá je identifikovaná pre daň v SR alebo v inom štáte EÚ, a dodanie tovaru bolo oslobodené podľa § 42 zákona o DPH alebo podľa zodpovedajúceho ustanovenia zákona platného v inom členskom štáte z dôvodu jeho používania výlučne na činnosti oslobodené od dane bez možnosti odpočítania dane.
iným obchodníkom, ktorý uplatňuje osobitnú úpravu dane, na základe § 66 zákona o DPH alebo zákona, ktorý platí v inom členskom štáte EÚ.
Ako sa určí základ dane pri použitom tovare
kladný rozdiel medzi predajnou cenou a kúpnou cenou, ktorý sa zníži o daň.
Kúpa ojazdeného automobilu od súkromnej osoby za účelom jeho ďalšieho predaja
Podnikateľ – platiteľ DPH kúpil od súkromnej osoby ojazdený osobný automobil za 4 000 € za účelom jeho ďalšieho predaja. Automobil predal za 6 000 €.
Podnikateľ bude uplatňovať osobitnú úpravu dane podľa § 66 zákona o DPH. Základ dane vypočíta ako rozdiel medzi predajnou a kúpnou cenou.
6 000 – 4 000 = 2 000 €
Keďže suma 2 000 € je vrátane DPH, musí z nej vypočítať daň.
2 000 / 120 x 20 = 333,33 €
Výška dane predstavuje 333,33 €.
Predaj použitého tovaru na základe nájomnej zmluvy s dojednaným právom kúpy
základ dane vypočítaný ako kladný rozdiel medzi predajnou cenou a kúpnou cenou znížený o daň sa rozdelí pomerne podľa výšky splátok,
poplatok za uzatvorenie nájomnej zmluvy je súčasťou predajnej ceny, t. j. zahŕňa sa do základu dane.
Lízingová spoločnosť obstarala ojazdený automobil od súkromnej osoby za 2 800 €. Podnikateľ – platiteľ DPH ku obstaral tento ojazdený automobil formou lízingu. Lízingová spoločnosť spracovala splátkový kalendár a lízingovú zmluvu, v ktorej uviedla poznámku, že na predmet lízingu sa používa osobitná úprava podľa § 66 zákona o DPH. Nájomná zmluva je uzavretá na 36 mesiacov, mesačné splátky sú vo výške 100 €, poplatok za uzavretie zmluvy je 70 € a odkupná hodnota auta je 1 €.
Lízingová spoločnosť vyčísli cenu automobilu nasledovne: 100 x 36 + 70 + 1 = 3 671 €
Výpočet základu dane: 3 671 – 2807 = 864 €
Výpočet čiastkového základu dane: 864 / 36 = 24 € (toto je suma vrátane dane), preto je potrebné ešte vypočítať daň 24 / 120 x 20 = 4 €
Lízingová spoločnosť musí každý mesiac zo splátky lízingu odviesť DPH vo výške 4 €, podnikateľ na odpočítanie dane vo výške 4 € nemá nárok.
vzniká dňom dodania tovaru, t. j. dňom, keď kupujúci nadobudne právo nakladať s tovarom ako vlastník,
v prípade prijatia platby za použitý tovar vopred vzniká daňová povinnosť dňom prijatia zálohy.
ak platiteľ dane nakupuje použitý tovar od obchodníka, ktorý tiež uplatňuje osobitnú úpravu dane, nemôže si odpočítať daň z tohto tovaru.
Dodanie tovaru, ktorý podlieha osobitnej úprave
ak obchodník dodáva tovar, ktorý podlieha osobitnej úprave, môže použiť aj bežný režim uplatňovania dane. V takomto prípade si môže odpočítať daň:
» zaplatenú pri dovoze umeleckých diel, zberateľských predmetov a starožitností, ktoré doviezol,
» voči nemu uplatnenú pri dodaní umeleckého diela autorom umeleckého diela alebo jeho právnym nástupcom.
Povinnosti platiteľa dane pri dodaní tovarov podľa osobitnej úpravy dane
ak obchodník uplatňuje osobitnú úpravu uplatňovania dane, musí viesť osobitné záznamy o predajných cenách a kúpnych cenách tovarov, ktoré podliehajú osobitnej úprave,
v žiadnom doklade o predaji tovaru, ktorý podlieha osobitnej úprave, nesmie uviesť samostatne sumu dane,
vo faktúre musí uviesť informáciu „úprava zdaňovania prirážky – použitý tovar“.
Prehľad 12 kľúčových zmien pre podnikateľov platných od roku 2014
Poverená osoba už nebude za členov združení podávať priznania

References: § 66
 § 66
 § 66
 § 42
 § 66
 § 66
 § 66